بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش عراق-دا بازار یئرلریندن بیرینه ائدیلن بومبا‌لی هوجومو سرت شکیلده قیناییب.
باش کاتیبلیگین وئردیگی آچیقلامادا گوترش دینج وطنداش‌لاری هدف آلان دهشت‌لی هوجومو کسکین شکیلده قینادیغی بیل‌دیریله‌رک، قوربان‌لارین عائله‌لرینه، عراق حکومتینه و خالقینا باش ساغلیغی وئردیگی ایفاده ائدیلیب.
آچیقلامادا جینایت ایشله‌ین‌لرین ان قیسا زاماندا عدالته تسلیم ائدیلمه‌سی‌نین واجیب‌لیگینه دقت چکیله‌رک، "قوربان بایرامی عرفه‌سینده باش وئرن بو اؤلومجول هوجوم ترور بلاسی‌نین سرحد تانیمادیغینی هامیمیزا خاطیرلا‌دیر" ایفاده‌لری یئر آلیب.
قئید ائدک کی، عراق-ین پایتاختی باغداد-ین صدر بؤلگه‌سینده‌کی خالق بازاریندا بایرام عرفه‌سینده باش وئرن پارتلاییشدا 30 نفر اؤلوب، 60 نفر یارالانیب.
